Kelemen Hunor: „România a greșit că nu a cerut ajutorul NATO privind războiul hibrid împotriva statelor membre. Nu e târziu”
Președintele UDMR, Kelemen Hunor, a declarat, marți, că România a greșit anul trecut că nu a cerut ajutorul formal de la NATO privind războiul hibrid împotriva statelor membre din Alianța Nord-Atlantică, care este menționat într-un articol al tratatului comun. Kelemen precizează că nu este vorba despre Articolul 5 care se referă la o intervenție militară, statele Alianței putând interveni în cazul războiul hibrid pentru a proteja sistemul. „Nu e târziu. Dacă noi vedem că se întâmplă ceea ce se întâmplă și acuma poți să soliciți ajutor”, a mai precizat Kelemen Hunor.